EkBass/fiwiki-20250220-pages-articles huggingface dataset:
Eero Snellman

Eero Juhani Snellman (8. kesäkuuta 1890 Helsinki – 7. marraskuuta 1951 Helsinki) oli suomalainen taidemaalari. Hän suunnitteli 1918 Suomen lipun yhdessä Bruno Tuukkasen kanssa. Snellmanin vanhemmat olivat esittelijäsihteeri Johan Ludvig Snellman ja Nanny Maria Montin. Lapsuutensa Snellman vietti Jollaksessa ja Domsin talossa Espoossa vastapäätä pitäjän vanhaa kirkkoa. Hän pääsi ylioppilaaksi 1908 ja opiskeli Helsingin yliopiston piirustussalissa vuosina 1908–1910 ja Suomen Taideyhdistyksen piirustuskoulussa 1909–1910. Snellman jatkoi taideopintoja ulkomailla Pariisissa ja Italiassa 1910, 1911, 1913 ja 1920, Münchenissä 1917–1918, Yhdysvalloissa ja Meksikossa 1924 sekä Lontoossa 1930. Snellman toimi Kansallisteatterin taiteellisena avustajana ja hän oli Suomen pääkomissaari Pariisin maailmannäyttelyssä 1937. Snellman oli Suomen taideakatemian jäsen, Juho ja Maria Lallukan taiteilijakotisäätiön puheenjohtaja sekä Kansallisteatterin johtokunnan ja säätiön jäsen. Pariisissa asuessaan hän oli Pariisin Cité Internationale des Arts -hankkeen alkuunpanijana. Tämä on kansainvälinen keskus jonne taiteilijat eri puolilta maailmaa kokoontuvat työskentelemään. Snellman maalasi muotokuvia useista suomalaisista merkkihenkilöistä ja lisäksi hän maalasi myös maisemia. Eero Snellman ja Bruno Tuukkanen suunnittelivat yhdessä myös Suomen lipun. Eduskunta hyväksyi heidän ehdotuksensa toukokuussa 1918. Eero Snellman oli naimisissa vuodesta 1924 taidemaalari, suunnittelija Greta Lisa Jäderholm- Snellmanin kanssa. Heille syntyi heidän ainoa lapsensa Christina Snellman vuonna 1928. Snellmanin teoksia on esillä Ranskassa Louvren Jeu de Paumessa sekä Pariisin Carnavalet- ja Grassen Fragonard -museossa. == Lähteet == * Wikiaineisto: Kuka kukin oli 1961. * * Hagelstam, Wenzel: Antiikin lumoissa: Kosmopoliitin utuinen talvi. Turun Sanomat 6.11.2004. ===Viitteet=== == Aiheesta muualla == * "Työ on ollut pelkkää herkuttelua", Kuva, 18.01.1939, nro 2, s. 12, Kansalliskirjaston digitaaliset aineistot Luokka:Suomalaiset taidemaalarit Luokka:Vuonna 1890 syntyneet Luokka:Vuonna 1951 kuolleet
Jalkaväkirykmentti 17 (talvisota)

Jalkaväkirykmentti 17:n perusti Satakunta-Hämeen sotilaslääni 14. lokakuuta 1939 julistetun YH:n nimellä toteutetun Suomen puolustusvoimain tosiasiallisen liikekannallepanon yhteydessä. Yksikön perustaneeseen sotilaslääniin kuului Tampereen ja Porin sotilaspiirit.Sotatieteen laitos: "Talvisodan historia" osa 1 s. 54, 104 ja 106 ==Perustaminen== *Esikunta *Esikuntakomppania (Esik.K/JR 17) perustettiin Tampereella *Kranaatinheitinkomppania (Krh.K/JR 17) perustettiin Tampereella päällikkönä luutnantti Sulo Maijala *I Pataljoona (I/JR 17) komentajana majuri Y A Tuompo ** Esikuntakomppania, 1. Komppania ja 1. Konekiväärikomppania perustettiin Hämeenkyrössä ** 2. Komppania perustettiin Viljakkalassa ** 3. Komppania perustettiin Teiskossa *II Pataljoona (II/JR 17) komentajana kapteeni K E Söderholm ** Esikuntakomppania ja 4. Komppania perustettiin Lempäälässä ** 5. Komppania perustettiin Vesilahdella ** 6. Komppania perustettiin Sääksmäellä ja Valkeakoskella ** 2. Konekiväärikomppania perustettiin välillä Akaa - Toijala *III Pataljoona (III/JR 17) komentajana kapteeni V Levänen (myöh. kapteeni J Hakanen) ** Esikuntakomppania, 7. Komppania (kapteeni T Viskari) ja 3. Konekiväärikomppania (luutnantti E Rönkä) perustettiin välillä Tyrvää - Vammala ** 8. Komppania perustettiin Karkkuussa päällikkönä luutnantti E Aro ** 9. Komppania perustettiin Suoniemessä päällikkönä luutnantti P Salminen *Tykkikomppania perustettiin Kannaksella päällikkönä luutnantti S M Mäntykoski *Kolonna Rykmentti pyrittiin varustamaan määrävahvuuksien mukaiseksi, mutta puolustusvoimien kalustopulan takia niitä ei etenkään kaluston osalta täysin saavutettu. ==Komentaja(t)== eversti Kaarlo Heiskanen Sotatieteen laitos: "Talvisodan historia" osa 3 s.349 ==Keskittäminen== Rykmentti keskitettiin päämajan reserviksi 21. – 22. lokakuuta 1939 välisenä aikana Kaipiaisen alueelle lähelle muuta 6. divisioonaa.Sotatieteen laitos: "Talvisodan historia" osa 1 s. 106 Joulukuun 5. päivänä divisioona sai käskyn siirtyä edelleen ylipäällikön reservinä Viipurin kaakkoispuolelle, josta alistettiin vasta 20. joulukuuta Kannaksen Armeijalle. ==Lähteet== * * === Viitteet === Luokka:Talvisodan suomalaiset jalkaväkirykmentit
Juha Salonen

Juha Salonen -nimisiä henkilöitä ovat: * Juha Salonen (s. 1961), judon Euroopan-mestari ja MM-mitalisti * Juha "Lido" Salonen (1950–2008), muusikko, lauluntekijä, ohjelmamyyjä, manageri ja valokuvaaja
Faanjunkkari

Faanjunkkari eli lippujunkkari () tarkoitti 1600- ja 1700-luvuilla sotilaana maataan palvelevaa aatelisnuorukaista, jonka kunniatehtävänä oli lipun kantaminen. Vuosina 1919–1934 nimitystä käytettiin Saksassa upseerikokelaista. Ruotsin puolustusvoimissa faanjunkkari () on säilynyt aliupseerien arvoasteena maavoimissa; Ruotsin tykistössä vastaava arvoaste oli tykkijunkkari ja laivastossa lippujunkkari (flaggjunkare). Faanjunkkarin arvo otettiin Ruotsissa käyttöön 1806. Vuosina 1972–1983 se oli korkein joukkueupseerin arvoaste. Vuoden 1983 jälkeen se on ollut vain varusmiesupseerien ja kodinturvajoukkojen päällystön käytössä. Suomessakin nimitys on ollut lyhytaikaisesti käytössä, sillä 1918 järjestettiin Haminassa faanjunkkarikurssi. ==Katso myös== * Hovijunkkari * Kamarijunkkari * Fanjunkarsin torppa ==Lähteet== * Uusi tietosanakirja, Tietosanakirja oy 1961 * Nationalencyklopedin, Bokförlaget Bra Böcker 1991 Luokka:Sotilasarvot
Pink Flamingos

Pink Flamingos on yhdysvaltalainen John Watersin ohjaama kulttimaineen saanut underground-komediaelokuva vuodelta 1972. Se on luokiteltu niin sanotuksi b-elokuvaksi. Elokuva tunnetaan erityisesti sen pienibudjettisuudestaan sekä pahamaineisista ja huonoa makua sisältävistä kohtauksista; esimerkiksi kohtauksissa harrastetaan eläimiin sekaantumista ja kannibalismia, miesnäyttelijät harrastavat oraaliseksiä sekä syödään oikeaa koiran ulostetta. Elokuvan pääosissa esiintyvät muun muassa drag queenina tunnettu Divine sekä David Lochary, Mink Stole ja Edith Massey. Vuonna 1997 elokuvasta julkaistiin pidennetty versio, joka sisälsi John Watersin henkilökohtaisen esittelyn elokuvasta. Versio sisälsi myös elokuvasta leikattuja kohtauksia. Elokuvan musiikista julkaistiin samana vuonna myös soundtrack. Suomessa elokuvan vuonna 1997 tehty pidennetty versio esitettiin televisiossa Yle Teemalla joulukuussa 2008. Pink Flamingoa pidetään merkkiteoksena queer-kulttuurissa ja sen historiassa. ==Juoni== Divine, 130-kiloinen draq queen tavoittelee maailman saastaimman ihmisen titteliä. Hän asustaa asuntovaunussa lasten pinnasängyssä nukkuvan kananmunista pitävän isoäidin Edien sekä insestisuhteessa olevan eläimiin sekaantuvan poikansa Crackersin kanssa. Maailman saastaisimman ihmisen titteliä tavoittelevat myös Raymond ja Connie Marble, jotka kaappaavat naisia kaduilta, teettäen näillä lapsia kellarissa ja myyden lapset lesbopareille. Eräänä päivänä Marblet ilmiantavat poliisille Divinen perheen ja ystävien järjestämistä epäsiveellisistä juhlista. Poliisit saapuvat paikalle, jossa juhlijat tappavat ja syövät heidät. Myöhemmin Marblet polttavat perheen asuntovaunun ja he jäävät siitä kiinni. Rangaistukseksi heidät sidotaan puuhuun, tervataan höyhenillä ja ammutaan aseella kuoliaaksi. Myöhemmin Divine, hänen poikansa ja Cotton muuttavat Boiseen. Isoäiti menee naimisiin kananmunia kuljettavan miehen kanssa. ==Näyttelijät== == Lähteet == == Aiheesta muualla == * Luokka:Vuoden 1972 yhdysvaltalaiset elokuvat Luokka:Yhdysvaltalaiset komediaelokuvat Luokka:Elokuvat seksuaali- ja sukupuolivähemmistöistä
Tykkijunkkari

Tykkijunkkari () oli alkuaan Saksassa 1600- ja 1700-luvuilla käytössä ollut tykistön sotilasarvo, joka vastasi vänrikkiä. Ruotsin tykistössä nimitys oli käytössä 1600-luvun alkupuoliskolta vuoteen 1972. Se oli korkein aliupseerin arvoaste, jota käytettiin myös ilmavoimissa. Ruotsin maavoimien muissa aselajeissa tykkijunkkarin vastineena oli faanjunkkari. ==Katso myös== * Junkkari (täsmennyssivu) ==Lähteet== * Uusi tietosanakirja, Tietosanakirja oy 1965 * Nationalencyklopedin, Bokförlaget Bra Böcker 1995 Luokka:Sotilasarvot
Sanna Annukka

Sanna Annukka (s. 1983) on suomalais-brittiläinen graafinen suunnittelija ja kuvittaja. Hän on valmistunut 2005 Brightonin yliopistosta ja erikoistunut koulutuksessaan serigrafiaan. Annukka on suunnitellut brittiläiselle yhtyeelle Keanelle levyn Under the Iron Sea kannen. Kevääksi 2008 hän on suunnitellut kangaskokoelman Marimekolle. Aiheita hän ammentaa Kalevalasta. Hänen esikuviaan ovat Maija Isola, Kaj Franck, Erik Bruun ja ruotsalainen keraamikko Stig Lindberg. Sanna Annukan isä on britti, äiti suomalainen. Hän on asunut lapsuutensa sekä Suomessa että Britanniassa. ==Lähteet== *Suvi Ahola, Ensin ehti Keane, sitten tuli Kalevala. Helsingin Sanomat 9.12.2008 s. C1 Artikkelin verkkoversio Luokka:Suomalaiset graafiset suunnittelijat Luokka:Suomalaiset kuvittajat Luokka:Suomalaiset tekstiilitaiteilijat Luokka:Brittiläiset taiteilijat Luokka:Vuonna 1983 syntyneet Luokka:Elävät henkilöt Luokka:Britanniansuomalaiset
Kenraaliamiraali

Kenraaliamiraali on Alankomaiden, Espanjan, Ruotsin, Saksan ja Venäjän laivastossa käytössä ollut amiraalia korkeampi sotilasarvo. Se oli Ruotsin laivaston ylin amiraalinarvo 1700-luvulla ja 1800-luvun alkupuolella. Kenraaliamiraali oli laivaston komentaja, joka vastasi laivaston henkilöstöstä, huollosta ja kalustosta. Ruotsissa kenraaliamiraaleja ovat olleet *Henrik af Trolle 1780–1784 *Carl August Ehrensvärd 1792–1794 *Johan af Puke 1812–1815 *Viktor von Stedingk 1818 *Olof Rudolf Cederström 1823–1828 ==Katso myös== *Kenraalieversti ==Lähteet== * Uusi tietosanakirja, Tietosanakirja oy 1962 * Nordisk familjebok, Nordisk familjeboks förlags 1908 Luokka:Sotilasarvot
Bentoniitti

Bentoniitti on luonnon savea, jonka oleellisimpana osana on montmorilloniittisavi. Se pystyy absorboimaan suuria määriä vettä ja suotuisissa oloissa laajenemaan sen seurauksena tilavuudeltaan jopa kymmenkertaiseksi. Bentoniittia esiintyy yleisesti ympäri maailmaa, mutta Suomessa sitä tavataan vain vähäisissä määrin. Suomessa käytetty bentoniitti tuodaan muualta, kuten Yhdysvalloista tai Euroopan eteläosista. Bentoniitin sulamispiste on yli 1 200 °C, tiheys 2,5 g/cm3 ja CAS-numero 1302-78-9. Bentoniitin kemiallinen kaava on Al2O3.4(SiO2).H2O ja moolimassa 360,31 g/mol. == Bentoniitti rakentamisessa == Bentoniittia käytetään yleisesti rakentamisessa ja ympäristötekniikassa. Esimerkiksi betonin valumuottien tiivistykseen käytetään usein bentoniittia tai bentoniittilietettä. Sitä käytetään myös rakennusmateriaalien, kuten tiilien ja betonin vedeneristyskyvyn parantamiseen. Ympäristötekniikassa sitä käytetään esimerkiksi kaatopaikoilla estämään myrkkyjen ja tiestöllä pohjavesialueilla öljyn imeytyminen pohjaveteen. == Bentoniitti muussa teollisuudessa == pienoiskuva|Bentoniittiseoksen lisäystä Sémillon-viiniin kirkastusta varten Hyvän vedensitomiskykynsä takia bentoniittia käytetään usein lisänä kissanhiekkavalmisteissa ja kotiviinin valmistuksessa kirkasteena. Elintarviketeollisuus puolestaan käyttää sitä paakkuuntumisenestoaineena E-koodilla E558. EU:ssa se poistettiin sallittujen lisäaineiden luettelosta 31.5.2013. Siihen mennessä se oli ollut sallittu käytettäväksi värien kantaja- aineena. Rehuteollisuudessa sitä käytetään sideaineena. Erään yhdysvaltalaisen bentoniitintoimittajan mukaan, rehuun lisättynä se sitoo elimistössä erilaisia myrkkyjä, nopeuttaa villan kasvua lampailla ja parantaa munatuotantoa kanaloissa. Sillä ei ole todettu olevan lisäaineena vahingollisia sivuvaikutuksia. Bentoniitissa voi olla myös maaperän haitallisia aineita. Vuonna 2016 Yhdysvaltain elintarvike- ja lääkevirasto FDA varoitti sisäisestikin nautittavaksi tarkoitetun bentoniittituotteen korkeasta lyijypitoisuudesta. FDA:n mukaan terveysvaikutteisena markkinoitu tuote voi aiheuttaa lyijymyrkytyksen. == Lähteet == == Aiheesta muualla == * *PubChem: Bentonite *ChemBlink: Bentonite *What is Bentonite? And Montmorillonite? Luokka:Maalajit Luokka:Maa- ja vesirakennus
Carey Wilson

Carey John Wilson (s. 19. toukokuuta 1962 Winnipeg, Manitoba) on kanadalainen entinen jääkiekkoilija, joka pelasi niin NHL:ssä kuin SM-liigassakin. Keskushyökkääjä Wilson edusti lisäksi useita kanadalaisia maajoukkueita. Suomessa Wilson edusti HIFK:ta 1981–82 ja 1982–83. Jälkimmäisellä kaudella hän pelasi kaikki runkosarjaottelut, voitti joukkueessa Suomen mestaruuden ja vakiinnutti asemansa yhtenä HIFK:n johtavista hyökkääjistä. Kyseisellä kaudella Careyn kaksoisveli Geoff Wilson edusti niin ikään HIFK:ta. Seuraavalla kaudella Wilson pelasi Kanadan maajoukkueessa, edustaen maataan Sarajevon talviolympialaisissa. Kisojen jälkeen Wilson solmi ensimmäisen NHL- sopimuksensa Calgary Flamesin kanssa helmikuussa 1984. Hän pelasi NHL:ssä yhteensä kymmenellä kaudella, edustaen Flamesin lisäksi Hartford Whalersiä ja New York Rangersiä yhteensä 552:ssa runkosarjan pelissä merkkauttaen 427 (169+258) tehopistettä. Wilsonin NHL-ura päättyi polvivammaan ottelussa St. Louis Bluesia vastaan joulukuussa 1992. Kolme kautta myöhemmin hän teki seitsemän ottelun mittaisen paluun kaukaloihin IHL:n Manitoba Moosen paidassa. Wilson kärsi lukuisista vaikeista polvivammoista urallaan. Wilsonin poika Colin Wilson on Nashville Predatorsin ensimmäisen kierroksen varaus vuodelta 2008. Wilsonin isä Gerry Wilson oli entinen NHL-pelaaja sekä Winnipeg Jetsin joukkuelääkäri ja varapresidentti. ==Tilastot== 1978–79 Calgary Wranglers WHL 5 1 1 2 0 – – – – – 1979–80 Dartmouth College NCAA 31 16 22 38 20 – – – – – 1980–81 Dartmouth College NCAA 24 9 13 22 52 – – – – – 1981–82 HIFK SML 29 15 17 32 58 7 1 4 5 6 JMM 7 4 1 5 6 1982–83 HIFK SML 36 16 24 40 62 4 2 0 2 12 1983–84 Kanadan maajoukkue Int. 56 19 24 43 34 – – – – – OK 7 3 3 6 6 1983–84 Calgary Flames NHL 15 2 5 7 2 6 3 1 4 2 1984–85 Calgary Flames NHL 74 24 48 72 27 4 0 0 0 0 1985–86 Calgary Flames NHL 76 29 29 58 24 9 0 2 2 2 1986–87 Calgary Flames NHL 80 20 36 56 42 6 1 1 2 6 1987–88 CGY/HFD NHL 70 27 41 68 40 6 2 4 6 2 1988–89 HFD/NYR NHL 75 32 45 77 59 4 1 2 3 2 1989–90 New York Rangers NHL 41 9 17 26 57 10 2 1 3 0 1990–91 HFD/CGY NHL 57 11 18 29 18 7 2 2 4 0 1991–92 Calgary Flames NHL 42 11 12 23 37 – – – – – 1992–93 Calgary Flames NHL 22 4 7 11 8 – – – – – 1996–97 Manitoba Moose IHL 7 0 4 4 2 – – – – – NHL yhteensä 552 169 258 427 314 52 11 13 24 14 == Saavutuksia ja palkintoja == * Nuorten MM-kisat 1982 (kultaa) * Matti Keinonen -palkinto 1982–83 * Sarajevon olympiakisat (1984) * Manitoba Hockey Hall of Famen jäsen. ==Lähteet== * ===Viitteet=== Luokka:Kanadalaiset jääkiekkoilijat Luokka:Matti Keinonen -palkinnon voittajat Luokka:Chicago Blackhawksin varaamat pelaajat Luokka:Vuonna 1962 syntyneet Luokka:Elävät henkilöt
Hopiala

Hopiala on Heikki Klemetin rakentama ja Armi Klemetin suunnittelema puuhuvila Helsingin Kulosaaressa, Bertel Jungin tien ja Klemetinkujan risteyksessä. Se on yksi harvoja suomalaisia kulttuurikoteja, joka on säilynyt tähän päivään saakka asuntona mm. ansioituneiden kulttuurihenkilöiden käytössä. Tämän mahdollisti Klemetin puolison Armin testamentti Sulasolille. Hopiala valmistui vuonna 1934 ja Heikki Klemetti asui siinä kuolemaansa eli vuoteen 1953 asti ja Armi Klemetti vuoteen 1979 asti. Vuodesta 1982 vuoteen 2002 taloa asutti säveltäjä Einojuhani Rautavaara ja vuodesta 2002 vuoteen 2010 viulisti Kaija Saarikettu. ==Lähteet== Luokka:Helsingin suojellut rakennukset Luokka:Kulosaari
Adolf Ziegler

Adolf Ziegler (16. lokakuuta 1892 Bremen – 18. syyskuuta 1959 Varhnalt) oli saksalainen taidemaalari ja natsipoliitikko. Ziegler toimi natsi-Saksan kulttuuriviraston kuvataiteen laitoksen johtajana 1936–1943. Ziegler liittyi kansallissosialistiseen puolueeseen sen varhaisessa vaiheessa 1920-luvun alussa. Ziegleristä tuli Adolf Hitlerin suosikki, sillä hänen aihepiiriinsä kuuluivat arjalaistyyppiset alastomat naisfiguurit, joista Hitler piti. Kun Hitlerin sisarentytär Geli Raubal kuoli, Hitler tilasi tästä muotokuvan Ziegleriltä. Hän myös osti Zieglerin keskeisiä töitä Münchenin asuntonsa seinille. Taiteilijakollegat kutsuivat aihepiiriltään rajoittunutta Ziegleriä pilkkanimellä Meister des gekräuselten Schamhaars – kiharan häpykarvoituksen mestari. Zieglerin taidepolitiikka keskittyi taiteen arjalaistamiseen. Kansallissosialistien ”rappiotaiteeksi” nimeämät modernistiset taidesuunnat tukahdutettiin ja Ziegler johti komissiota, joka pakkolunasti yli 16 000 modernistien teosta museoista ja kodeista. Hän pystytti modernistisen taiteen näyttelyn nimellä Entartete ”Kunst” Austellung – rappiotaiteen näyttely. Hän valitsi itse näyttelyssä esitetyt maalaukset, samalla kun Arno Breker valitsi veistokset. Toisen maailmansodan aikana 1943 Zieglerin ura käänty dramaattiseen laskuun. Hänet pidätettiin ja vaikka pidätykseen johtaneista syistä ei ole täyttä varmuutta, hänen on sanottu esittäneen julkisesti epäilyksiä Hitlerin menestyksestä sotapäällikkönä. Hänet lähetettiin Dachaun keskitysleirille. Hitler kuitenkin armahti Zieglerin ja määräsi tämän eläkkeelle. Häntä ei enää saanut mainita lehdistössä ja hänen teoksensa asetettiin esityskieltoon. Sodan jälkeen Ziegler ei saanut uraansa enää nousuun, vaan eli ja kuoli hiljaisuudessa Varnhaltin kaupungissa. == Lähteet == Luokka:Saksalaiset taidemaalarit Luokka:NSDAP:n poliitikot Luokka:Vuonna 1892 syntyneet Vuonna 1959 kuolleet
PowerDVD

CyberLink PowerDVD on CyberLinkin tuottama DVD:lle ja Blu-raylle tallennettua mediaa toistava mediasoitin. PowerDVD on tavallaan CyberLink PowerCineman Movies-osa. PowerDVD:tä ladattaessa tulee ilmoitus MoovieLivestä. MoovieLiven ansiosta tuote tarjoaa elokuva-infoa soitettavasta levystä. PowerDVD on ensimmäinen Blu-ray 3D mediasoitin. Ohjelmasta on myynnissä eri editiointeja, "Ultra", "Deluxe" ja "Standard". == Katso myös == * Luettelo mediasoittimista == Aiheesta muualla == * CyberLink PowerDVD Luokka:Mediasoittimet
Attalos Andromeneen poika

Attalos Andromeneen poika (noin 356 eaa. - 317 eaa.) oli makedonialainen sotilas. Hänen veljiänsä olivat Simmias, Amyntas ja Polemon. Hänen uransa alkoi Filippos II:n henkivartijana. Hän oli luultavasti toiminut jo nuorena kuninkaan palvelijana, kuten aristokraattien lapsien oli tapana tehdä Makedoniassa. Attaloksen veli Amyntas johti Tymfaian jalkaväkiosastoa Aleksanterin Persian sotaretken aikana. Amyntasta epäiltiin sekaantumisesta Filotaan salajuoneen, koska he olivat olleet hyviä ystäviä. Amyntas kuoli kuitenkin pian tämän jälkeen taistelussa ja Attalos otti Tymfaian jalkaväkiosaston komentoonsa. Hydaspesjoen taistelussa Attalos, Meleagros ja Gorgias johtivat joukkoja jotka olivat sijoitettu puoliväliin leirin ja Aleksanterin joukkojen väliin. Attalos lähetettiin Krateroksen kanssa länteen Arkhosian ja Drangianan kautta vuonna 325 eaa. Aleksanterin kuoleman jälkeen Attalos tuki konservatiiveihin kuulunutta Meleagrosta. Perdikkas sai Attaloksen puolelleen lupaamalla tälle siskonsa Atalanten. Vuonna 321 eaa. Attalos ja hänen veljensä Polemon yrittivät estää Ptolemaiosta viemästä Aleksanterin ruumista Aleksandriaan, mutta turhaan. Tämän jälkeen Perdikkas antoi Attalokselle laivaston, jonka tehtäväksi tuli varmistaa Niilin suisto Antigonoksen ja Antipatroksen laivastoilta. Attalos oli Pelusionin lähellä kun hän sai kuulla että sotilaat olivat murhanneet Perdikkaan ja Atalanten. Attalos purjehti Tyrokseen, jossa varuskunnan komentaja Arkhelaos luovutti hänelle Perdikkaan sinne jättämät 800 talenttia. Attalokseen liittyi myös vielä Perdikkaalle uskollisia joukkoja. Tyroksesta Attalos purjehti Kaariaan, josta hän aikoi hyökätä Rodoksen kimppuun. Rodoslaiset kukistivat kuitenkin Attaloksen, joka liittyi tämän jälkeen Perdikkaan veljeen Alketakseen. Yhdessä Attalos ja Alketas kukistivat Kaarian satraapin Asandroksen. He joutuivat kuitenkin perääntymään Pisidiaan, jossa Antigonis kukisti heidät seuraavana vuonna Kretopoliin lähettyvillä. Attalos ja hänen veljensä Polemon joutuivat vangeiksi. Heitä pidettiin ilmeisesti Fryygiassa sijainneessa linnoituksessa. Kun Antigonos oli sotimassa idässä Eumenesta vastaan, yrittivät vangit karata, mutta Antigonoksen paikalliset joukot saivat linnoituksen piiritettyä. Piiritys kesti vuoden ja neljä kuukautta. Attalos oli jo ennen piiritystä sairas, ja hän kuoli ehkä piirityksen aikana tai pian sen päätyttyä. == Lähteet == Luokka:Diadokit Luokka:300-luvulla eaa. syntyneet Luokka:300-luvulla eaa. kuolleet
Rakkautesi erämailla

Rakkautesi erämailla on suomalaisen Nolo et Rähjä -yhtyeen neljäs ja viimeisin studioalbumi. Se julkaistiin 10. joulukuuta 2008. == Kappaleet == # Rakkautesi erämailla – 3.32 # Pimeät kadut – 4.00 # Loxodonta – 3.32 # Liimavarasto blues – 3.15 # Sinä yönä – 4.19 # Portti – 6.04 # Matka ihmisyyteen – 3.00 # Koitan ymmärtää – 3.00 # Liisa – 3.56 # Soutaja – 3.39 # Yössä Tampereen – 3.39 # Henkäys vapaudesta – 2.56 == Lähteet == * Epe's Music Shop Luokka:Vuoden 2008 albumit Luokka:Nolo et Rähjän albumit
Lydia Bosch

Lydia Bosch (oik. Lydia Boquera de Buen,Lydia Bosch, actriz: ”Pozuelo es el mejor sitio para vivir” Ayuntamiento de Pozuelo de Alarcón. Viitattu 9.12.2008. s. 26. marraskuuta 1963 Barcelona, Espanja) on espanjalainen juontaja ja näyttelijä. Bosch nousi julkisuuteen 1980-luvulla visailuohjelma Un, dos, tres... responda otra vezin ja musiikkiohjelma Sábado nochen juontajana. Hänet tunnetaan myös televisiosarjoista Lleno, por favor, Perhelääkäri, Motivos personales ja Serranon perhe. Roolistaan Perhelääkärin Alicia Sollerina hän sai Fotogramas de Plata- ja TP de Oro -palkinnot. Hänen merkittävin elokuvaroolinsa on elokuvasta You’re the One (Una historia de entonces), mistä hän sai Goya-ehdokkuuden.Awards for Lydia Bosch IMDb. Viitattu 9.12.2008. == Lähteet == == Aiheesta muualla == * Luokka:Espanjalaiset juontajat Luokka:Espanjalaiset näyttelijät Luokka:Vuonna 1963 syntyneet Luokka:Elävät henkilöt
Kihlovirran kanava

Kihlovirran kanava sijaitsee Iisalmen ja Kiuruveden välisellä reitillä Poroveden ja Haapajärven välisessä salmessa. Kanavan pituus on 400 metriä, suurin sallittu alusten leveys on 7,0 metriä, syväys 1,2 metriä ja mastonkorkeus enintään 5,5 metriä. Kihlovirran kanavan paikalla ollutta salmea ruopattiin 1871 ja uudelleen 1883–1884. Kihlovirran kanavaa syvennettiin vielä 1902–1903, ja sen uudeksi väylän syvyydeksi tuli 1,66 metriä. == Lähteet == * Suomen kanavat: Kihlovirran kanava Luokka:Suomen kanavat Luokka:Iisalmen rakennukset ja rakennelmat Luokka:Iisalmen liikenne Luokka:Iisalmen reitin valuma-alue
Single Ladies (Put a Ring on It)

"Single Ladies (Put a Ring on It)" on Beyoncén single hänen albumiltaan I Am... Sasha Fierce. == Versiot == Digital Remix EP https://www.masterbeat.com/#release/bsingle Digital Remix EP # "Single Ladies (Put a Ring on It)" (Dave Aude Club Mix) - 8:24 # "Single Ladies (Put a Ring on It)" (Karmatronic Remix) - 5:58 # "Single Ladies (Put a Ring on It)" (Redtop Club Mix) - 6:59 # "Single Ladies (Put a Ring on It)" (Redtop Dub) - 7:05 # "Single Ladies" (DJ Escape & Tony Coluccio Club) - 6:58 # "Single Ladies" (DJ Escape & Tony Coluccio Dub) - 6:11 # "Single Ladies" (Lost Daze Dating Service Remix) - 6:52 # "Single Ladies" (Craig C's Master Blaster Radio Remix) - 8:19 US Promo Remixes EP # "Single Ladies (Put a Ring on It)" (Dave Aude Club) - 8:24 # "Single Ladies (Put a Ring on It)" (Dave Aude Radio) - 3:50 # "Single Ladies (Put a Ring on It)" (Karmatronic Club) - 5:58 # "Single Ladies (Put a Ring on It)" (Karmatronic Radio) - 3:47 # "Single Ladies (Put a Ring on It)" (Redtop Club) - 6:59 # "Single Ladies (Put a Ring on It)" (Redtop Dub) - 7:05 # "Single Ladies (Put a Ring on It)" (Redtop Radio) - 3:36 # "Single Ladies (Put a Ring on It)" (DJ Escape & Tony Coluccio Club) - 6:58 # "Single Ladies (Put a Ring on It)" (DJ Escape & Tony Coluccio Dub) - 6:11 # "Single Ladies (Put a Ring on It)" (DJ Escape & Tony Coluccio Radio) - 3:44 # "Single Ladies (Put a Ring on It)" (Lost Daze Dating Service Remix) - 6:52 # "Single Ladies (Put a Ring on It)" (Lost Daze Dating Service Radio) - 3:32 # "Single Ladies (Put a Ring on It)" (Craig C's Master Blaster Remix) - 8:19 # "Single Ladies (Put a Ring on It)" (Craig C's Master Blaster Radio) - 3:31 CD Single # "Single Ladies (Put a Ring on It)" (Main) - 3:13 # "Single Ladies (Put a Ring on It)" (Maurice Joshua Club Edit) - 3:44 # "Single Ladies (Put a Ring on It)" (Maurice Joshua Club Mix ) - 6:47 # "Single Ladies (Put a Ring on It)" (Instrumental) - 3:11 # "If I Were a Boy" - 4:10 UK CD Single # "Single Ladies (Put a Ring on It)" # "Single Ladies (Put a Ring on It)" (Redtop Remix) UK Promo CD Single # "Single Ladies (Put a Ring on It)" (Redtop Club) - 6:59 # "Single Ladies (Put a Ring on It)" (My Digital Enemy Remix) - 6:39 # "Single Ladies (Put a Ring on It)" (Olli Collins & Fred Portelli Remix) - 7:43 # "Single Ladies (Put a Ring on It)" (Japanese Popstars Remix) - 7:46 # "Single Ladies (Put a Ring on It)" (Craig C's Master Blaster Remix) - 8:19 # "Single Ladies (Put a Ring on It)" (Karmatronic Club) - 5:58 # "Single Ladies (Put a Ring on It)" (Main) - 3:13 ==Lähteet== Luokka:Vuoden 2008 kappaleet Luokka:Beyoncé Knowlesin kappaleet Luokka:Grammy-palkitut kappaleet Luokka:Billboard Hot 100 -listan ykköset
Christie Brinkley

Christie Lee Hudson (nyk. Christie Lee Brinkley, s. 2. helmikuuta 1954 Detroit, Michigan, Yhdysvallat) on yhdysvaltalainen malli. Christie Brinkley on ollut naimisissa neljä kertaa. Hänen aviomiehiä ovat olleet Jean-François Allaux (vuosina 1973–1981), Billy Joel (vuosina 1985–1994), yksi lapsi – tytär Alexa Ray Joel (s. 29. joulukuuta 1985), Richard Taubman (vuosina 1994–1995, yksi lapsi – poika Jack Paris Brinkley (s. 2. kesäkuuta 1995) sekä Peter Cook, jonka kanssa hän meni naimisiin syksyllä 1996. Heidän avioliittonsa päättyi eroon syksyllä 2008. Heillä on 2. heinäkuuta vuonna 1998 syntynyt tytär, Sailor Lee Brinkley Cook. Hänen veljensä on Greg Brinkley, ja vanhemmat Don ja Marge Brinkley. Brinkleyllä diagnosoitiin keväällä 2024 tyvisolusyöpä. == Lähteet == Luokka:Yhdysvaltalaiset mallit Luokka:Vuonna 1954 syntyneet Luokka:Elävät henkilöt
Erigyios

Erigyios Larikhoksen poika oli kreikkalainen sotilas joka oli eräs Aleksanteri Suuren ystävistä. Laomedon oli hänen veljensä. Erigyios oli luultavasti kotoisin Lesbokselta, mutta hänen perheensä muutti Amfipolikseen ja heistä tuli Makedonian kansalaisia Filippos II:n aikana. Ilmeisesti Filippos piti perhettä tärkeänä koska Erigyioksen kerrotaan olleen Aleksanterin hetairoi tämän ollessa kruununprinssinä. Curtius kuvailee Erigyiosta valkohapsisena jo vuonna 330 eaa., joten hän oli ehkä syntynyt noin 380 eaa. Erigyios oli yksi niistä Aleksanterin ystävistä jotka Filippos karkotti vuonna 336 eaa. niin sanotun Piksodaros-skandaalin takia. Muut karkotetut olivat Laomedon, Harpalos, Nearkhos ja Ptolemaios Filippoksen kuoleman jälkeen Erigyios palasi Makedoniaan ja seurasi Aleksanterin mukana tämän Persian sotaretkellä. Sen jälkeen kun Aleksandros Lynkestes vangittiin Erigyios sai kreikkalaisten liittolaisten ratsuväen johdettavakseen. Erigyios johti ratsuväkeä Issoksen taistelussa ja Gaugamelan taistelussa. Näiden taisteluiden välisenä aikana (kun Aleksanteri oli muun muassa Egyptissä) Erigyios suojasi armeijan selustaa Koile-Syyriassa. Erigyios kuului Aleksanterin lähipiiriin Filotaan salajuonen aikana. Tämän jälkeen Erigyios sai tehtäväkseen kukistaa kapinaan nousseen Satibarzaneen. Jaksartes-joen luona Erigyios mainitaan taas Aleksanterin lähipiirin jäsenenä. Vuoden 328/327 eaa. talvena Erigyios kuoli Sogdianassa, luultavasti sairauteen. Aleksanteri antoi Erigyiokselle asiaankuuluvat hautajaiset. == Lähteet == luokka:Antiikin kreikkalaiset sotilaat
Coloradon laakio

Coloradon laakio () on Lounais-Yhdysvalloissa Kalliovuorten vuorijonojen välissä oleva kuiva ylätasanko, jossa on muun muassa Grand Canyon ja useita muita luonnonpuistoja. 337 000 neliökilometrin laajuinen alue ulottuu Utahiin, Coloradoon, Arizonaan ja New Mexicoon ja on osin sama kuin niin kutsuttu Four Cornersin alue. == Aiheesta muualla == * Why is the Colorado Plateau Rising? Geology.com. Luokka:Yhdysvaltain ylängöt Luokka:Yhdysvaltain aavikot Luokka:Arizonan maantiede Luokka:Coloradon maantiede Luokka:New Mexicon maantiede Luokka:Utahin maantiede
Emil Rautala

Emil Konstantin Rautala () oli suomalainen taidemaalari. Rautalan vanhemmat olivat pakettimestari August Rautala (aik. Rautalin) ja Wilhelmina Ottelin. Hän opiskeli Suomen Taideyhdistyksen piirustuskoulussa Turussa 1898–1900, Helsingin yliopiston piirustussalissa 1904–1905 ja Suomen Taideyhdistyksen piirustuskoulussa 1905–1906. Rautala teki opintomatkat Saksaan 1907–1908, Italiaan 1908 sekä Pariisiin 1912. Hän asui vuodesta 1927 Helsingissä. Turussa opiskellessaan Rautala kuului Punainen huone -nimiseen taiteilijaryhmään joka kokoontui säännöllisesti ravintola Pinellan punaisessa huoneessa. Ryhmän muita jäseniä olivat Ragnar Ungern, Santeri Salokivi, Edwin Lydén ja Ilmari Kaijala. Rautala maalasi muotokuvia (P. E. Svinhufvud, C. G. E. Mannerheim, K. J. Ståhlberg, maaherra Eero Yrjö Pehkonen, professori Juhani Rinne, kansleri Gustaf Komppa, professori V. A. Koskenniemi, pääministeri T. M. Kivimäki) sekä lisäksi maisemia ja laatukuvia. Emil Rautala oli naimisissa vuodesta 1911 Olga Augusta Hildenin kanssa. Heidän tyttärensä Margit Rautala-Kaipainen (1911–1978) oli arkkitehti ja taidemaalari. == Teoksia == * Ilmari Kaijalan muotokuva, 1911 * Taiteilijan Olga-vaimon muotokuva, 1913 * Oripään kirkon alttaritaulu 1928 * Marsalkka Mannerheimin muotokuva, 1930 * Pornaisten kirkon alttaritaulu 1936 == Palkinnot == * II ja IV palkinto Turun uuden siunauskappelin seinämaalauskilpailussa 1940 (yhdessä Ragnar Ungerin ja H. Toivolan kanssa) == Lähteet == * Wikiaineisto: Kuka kukin oli 1961 * Suomen kuvataiteilijat-verkkomatrikkeli * Rautalinien suku ja sen taiteilijat (MS Word-dokumentti) Luokka:Suomalaiset taidemaalarit Luokka:Vuonna 1883 syntyneet Luokka:Vuonna 1948 kuolleet
Beverly Hillsin hienostohauva

Beverly Hillsin hienostohauva (Beverly Hills Chihuahua) on Walt Disney Picturesin vuonna 2008 julkaisema komediaelokuva. Pääosan esittäjänä on Piper Perabo beverlyhillsiläisenä Rachelina, joka saa hoidettavakseen tätinsä Vivin (Jamie Lee Curtis) chihuahuan Chloen. Rachel matkustaa kavereineen Meksikoon viettämään lomaa, mutta matkalla tulee pieniä mutkia, Chloe kidnapataan ja Papin tehtävänä on löytää Chloe ennen kuin kaikki on liian myöhäistä. == Alkuperäiset näyttelijät == * Chloe (ääni): Drew Barrymore * Rachel Ashe Lynn: Piper Perabo * Aunt Viv: Jamie Lee Curtis * Papi (ääni): George Lopez * Delgado (ääni): Andy Garcia * Mother Dog (ääni): Grey DeLisle == Suomenkieliset äänet == * Pamela Tola: Chloe * Raili Raitala: Rachel * Matti Ristinen: Papi * Jari Sillanpää: Montezuma * Samuli Vauramo: Sam * Kristiina Halttu: Viv-täti * Jussi Lampi: El Diablo * Antti Reini: Delgado * Petri Hanttu: Vasquez * Kari Tamminen: Etsivä Ramirez * Mari Riikonen: Bimini ==Henkilöt== *Chloe *Papi *Rachel Ashe Lynn *Viv-täti *Delgado *El Diablo *Vasquez Luokka:Vuoden 2008 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset perhe-elokuvat Luokka:Raja Gosnellin ohjaamat elokuvat Luokka:Elokuvat koirista Luokka:Disneyn elokuvat
William Rosenberg

William Rafael Rosenberg () oli suomalainen taidemaalari. Rosenberg maalasi maisemia, henkilösommitelmia ja muotokuvia. Hän työskenteli myös kuvittajana ja piirtäjänä. Hän kävi kansakoulun ja opiskeli sitten Taideteollisen keskuskoulun iltakursseilla 1902 ja Suomen Taideyhdistyksen piirustuskoulussa 1902–1905. Rosenberg opiskeli vielä Pariisissa 1928. Hän osallistui Suomen Taiteilijain näyttelyihin 1908 alkaen 1940-luvulle asti. Rosenbergin vanhemmat olivat tilanhoitaja August Vilhelm Rosenberg ja Alexandra Johanna Nylund. == Lähteet == * Wikiaineisto: Kuka kukin oli 1961 * William Rosenbert taiteilijamatrikkelissa Luokka:Suomalaiset taidemaalarit Luokka:Vuonna 1887 syntyneet Luokka:Vuonna 1952 kuolleet
Oscar Kleineh

Oscar Conrad Kleineh (18. syyskuuta 1846 Helsinki – 16. marraskuuta 1919 Helsinki) oli suomalainen taidemaalari. Kleinehin vanhemmat olivat ravintoloitsija Louis Gabriel Kleineh ja Maria Kristina Forsell. Hän kävi Suomen taideyhdistyksen piirustuskoulun 1863–1864 ja opiskeli sitten Düsseldorfissa, Karlsruhessa ja Pietarissa vuosina 1866–1878 sekä vielä Pariisissa 1881–1885. Kleineh maalasi muun muassa meri- ja rannikkomaisemia Suomenlahden rannikolta ja saaristosta, Ranskasta, Tanskasta, Norjasta sekä Välimeren maista, samoin kuin purjehduskuvia ja kaupunkinäkymiä eri puolilta Eurooppaa, kuten 1870-luvulla Pohjois-Ranskasta. Edellisistä teoksista Myrskyn jälkeen voitti vuonna 1874 Taideyhdistyksen dukaattipalkinnon ja on Ateneumin kokoelmissa. Jälkimmäisiä taas edustaa Katukuva Quimperistä vuodelta 1871. Hänen maalauksensa Helsingin Eteläsatamasta on puolestaan esillä tasavallan presidentin virka-asunnossa.Suomen tasavallan presidentti: Taideteokset: Kleineh, Oscar: Helsingin eteläsatama. Kleineh oli naimaton. == Kuvia teoksista == File:Näköala, Florö, Norja; Painting by Oscar Kleineh.jpg|Näköala, Florö, Norja, 1875–1899 File:St. Briac, Painting by Oscar Kleineh.jpg|St. Briac, 1884 == Lähteet == * * * Wikiaineisto: Kuka kukin oli 1961. * Suomen kuvataiteilijat -verkkomatrikkeli. === Viitteet === == Kirjallisuutta == * Tervo, Tuija & Lindgren, Liisa & Ericsson, Christoffer H.: Oscar Kleineh 1846–1919 : Oscar Kleinehin matkassa. Amos Andersonin taidemuseo 2003. ==Aiheesta muualla== * Luokka:Suomalaiset taidemaalarit Luokka:Vuonna 1846 syntyneet Luokka:Vuonna 1919 kuolleet Luokka:Merimaalarit
Ruoska (täsmennyssivu)

Ruoska tarkoittaa seuraavia asioita: *ruoska, esine *Ruoska, suomalainen industrial metal -yhtye *Ruoska, Clint Eastwoodin elokuva vuodelta 1973 *”Ruoska”, Käärijän ja Erika Vikmanin yhteiskappale vuodelta 2024
Harri Hinkka

Harri Hinkka (s. 1965) on tamperelainen valokuvaaja, joka tunnetaan erityisesti yhtyeiden ja artistien albumien kansiin ja muuhun promootiomateriaaliin ottamistaan kuvista. Hinkka on palkittu kahdesti vuoden muotokuvaajana.Vuoden Muotokuvaaja. Suomen Ammattivalokuvaajat ry Vuonna 1995 Harri Hinkalle myönnettiin Suomen Valokuvaliiton mestariarvo nuorimpana tunnustuksen saajana. Hinkka on tutkinut valokuvissaan valon ja valaisun merkitystä kuvan muodolle.Harri Hinkka: Rockvalokuvia 1998-2008. Vapriikki. Harri Hinkka on kuvannut muun muassa Eppu Normaalia,Epuilta nakukalenteri menolippu.fi 24.10.2006 Yötä, Popedaa, Dave Lindholmia ja Ismo Alankoa. ==Valokuvanäyttelyt== Hinkalla on ollut Tampereella kaksi rock-valokuva- aiheista näyttelyä. Vuonna 1998 Tampere-talossa pidetyn "Kasvot"-näyttelyn kuvat ovat nykyisin esillä ravintola Henkassa. Seuraavan kymmenvuotiskauden kattanut "Rockvalokuvia (vol.2) 1998-2008" -näyttely oli museokeskus Vapriikissa vuonna 2009.Harri Hinkan “Rockvalokuvia 1998-2008 (VOL 2)” -näyttely Tampereen Museokeskus Vapriikissa 17.4.-27.9.09 ProPromotion.fi Eppu Normaalin 40-vuotistaivalta juhlistanut, Harri Hinkan kuvista koostettu näyttely Aika Normaalia kiersi Tampereella, Helsingissä ja Ylöjärvellä 2016–2018.https://www.sttinfo.fi/tiedote/tampereella-ihastuttanut-eppu- normaalin-40-vuotisvalokuvanayttely- helsinkiin?publisherId=52299073&releaseId;=53782364, http://pirkanmaa.menoinfo.fi/ylojarvi/nayttelyt/harri-hinkka-aika-normaalia- valokuvia-eppu-normaalista-vuodesta-1999/903644 Syksyllä 2018 Hinkka julkaisi Dave Lindholmin kanssa kirjan Kynä ja kamera. https://intokustannus.fi/kirja/kyna-kamera/ == Yksityiselämä == Hinkka on avoliitossa näyttelijä Mari Turusen kanssa. ==Teokset== * * * ==Lähteet== ==Aiheesta muualla== * Studio Harri Hinkka * *Näin tamperelaisvalokuvaaja Harri Hinkka komensi Topi Sorsakoskea Luokka:Suomalaiset valokuvaajat Luokka:Vuonna 1965 syntyneet Luokka:Elävät henkilöt
Väinö Merilä

Väinö Verner Merilä (22. elokuuta 1921 Forssa – 7. elokuuta 1984 Forssa) oli suomalainen taidegraafikko. Merilän laajaan tuotantoon kuuluu metalli- ja puugrafiikkaa, serigrafiaa sekä pienpainatetöitä. Hän aloitti uransa sotien jälkeen akvarellitöillä ja alusta pitäen teki graafista suunnittelua tilaustyönä. 1960-luvulla hän luopui muista töistä ja alkoi vapaaksi taiteilijaksi. 1970–1980-lukujen luomiskaudelta on peräisin muun muassa "Merilinja"-sarja. Taidetta on ollut näyttelyissä Suomen taidemuseoiden ja gallerioiden lisäksi pitkin Eurooppaa sekä muun muassa Australiassa. Merilä itse kävi hakemassa oppia ja inspiraatiota muun muassa Puolassa ja Espanjassa. Hän toimi pitkään Ars-Hämeen puheenjohtajana ja Kuhankosken killassa. Väinö Merilä sai vuonna 1972 Forssan kaupungin taidepalkinnon. Hän sai valtion taiteilijaeläkkeen vuonna 1982. Väinö Merilä syntyi Forssassa koneenkäyttäjä August Verner Merilän ja Emma Sofia Merilän (os. Roos) perheeseen. Merilä kuoli vaikeaan sairauteen vuonna 1984 ja hänet on haudattu Forssan hautausmaalle. == Lähteet == * Kuvataiteilijat 1979 (Suomen taiteilijaseura ry 1980) * === Viitteet === Luokka:Suomalaiset taidegraafikot Luokka:Vuonna 1921 syntyneet Luokka:Vuonna 1984 kuolleet
Jack Brickhouse

pienoiskuva|Jack Brickhouse vuonna 1958. John Beasley ”Jack” Brickhouse (24. tammikuuta 1916 Peoria, Illinois – 6. elokuuta 1998) oli yhdysvaltalainen urheiluselostaja ja radiotoimittaja.britannica.com: Jack Brickhouse Radio Hall of Fame: Jack Brickhouse Brickhouse aloitti uransa radiossa vuonna 1934 WMBD- asemalla Peoriassa. Vuonna 1940 hän siirtyi Chicagoon WGN-asemalle, jolla ollessaan hän toimi Chicago Cubsin ja Chicago White Soxin ottelujen selostajana. Lisäksi hän selosti Chicago Bearsin ottelut 24 vuoden ajan. Baseballin ja amerikkalaisen jalkapallon ohessa hän selosti painia, koripalloa, nyrkkeilyä ja golfia. Vaikka Brickhouse tunnetaan ensisijaisesti urheiluselostajana, hän on juontanut myös musiikkiohjelmia ja selostanut poliittisia tapahtumia, kuten Yhdysvaltain presidentin virkaanastujaisia. 1960-luvulla hän isännöi WGN:llä Jack Brickhouse Reports -ohjelmaa, jossa hän haastatteli kirjailijoita, urheilijoita, poliitikkoja ja viihdyttäjiä. Brickhouse nimettiin Radio Hall of Fameen vuonna 1998. ==Lähteet== ==Aiheesta muualla== *1983 National Baseball Hall of Fame and Museum: Ford C. Frick Award Honoree: Jack Brickhouse Luokka:Radio Hall of Fame Luokka:Yhdysvaltalaiset urheiluselostajat Luokka:Yhdysvaltalaiset radiotoimittajat Luokka:Vuonna 1916 syntyneet Luokka:Vuonna 1998 kuolleet
Daniel Parejo

Daniel ”Dani” Parejo Muñoz (s. 16. huhtikuuta 1989 Coslada) on espanjalainen jalkapalloilija, joka edustaa Espanjan pääsarjassa Primera Divisiónissa pelaavaa Villarrealia. Parejon pelipaikka on keskikentän keskellä.Daniel Parejo Transfermarkt-sivustolla == Ura == Parejo aloitti jalkapalloilun kotikaupungissaan Cosladassa UD Espinillan ja CD Cosladan joukkueissa. Cadete- ikäisenä (alle 15-vuotiaat) hän siirtyi pääkaupungin suurseuraan Real Madridiin.Dani Parejo, fútbol en estado puro Real Madrid. Viitattu 9.12.2008. Kauden 2006–2007 loppupuoliskolla hän nousi seuran reservijoukkueeseen Castillaan, joka pelasi tuolloin vielä Espanjan toiseksi korkeimmalla sarjatasolla Segunda Divisiónissa.Ficha del jugador LFP. Viitattu 9.12.2008. Seuraavaksi kaudeksi joukkue putosi Segunda División B:hen, jossa Parejo kuului joukkueen kantaviin voimiin.Comunicado oficial Real Madrid. Viitattu 9.12.2008. Otettuaan osaa Real Madridin edustusjoukkueen harjoituskaudelle ja tehtyään voittomaalin Emirates Cup -harjoitusturnauksen ottelussa HSV:tä vastaan Parejo siirtyi vuoden mittaiselle lainalle englantilaisseura Queens Park Rangersiin 4. elokuuta 2008.Estreno goleador Real Madrid. Viitattu 9.12.2008.Spanish starlet signs Queens Park Rangers. Viitattu 9.12.2008. Ensiesiintymisensä QPR:ssä hän teki viisi päivää myöhemmin tultuaan vaihdosta kentälle kotiottelussa Barnsleya vastaan.QPR 2 Barnsley 1 Queens Park Rangers. Viitattu 9.12.2008. Hän pelasi syyskaudella kaikkiaan 18 mestaruussarjan ja liigacupin ottelussa kunnes loukkaantumisista kärsinyt Real Madrid kutsui hänet takaisin. Tammikuusta 2009 alkaen Parejo kuului seuran edustusjoukkueen kokoonpanoon.Parejo return to Real Queens Park Rangers. Viitattu 17.12.2008.Parejo regresa al Real Madrid Real Madrid. Viitattu 17.12.2008. Ensiesiintymisensä Espanjan pääsarjassa Primera Divisiónissa hän teki 15. helmikuuta 2009 ottelussa Sportingia vastaan.Debuta en Primera Real Madrid. Viitattu 16.2.2009. Kevätkaudella 2009 Parejo esiintyi Real Madridin paidassa vain viidessä ottelussa. Kesällä 2009 hänet myytiin kolmella miljoonalla eurolla Getafeen. Sopimukseen kirjattiin pykälä, jonka mukaan Real Madridilla on pelaajaan takaisinosto-oikeus ensimmäisen kahden sopimusvuoden aikana. === Maajoukkue === Parejo on edustanut Espanjaa nuorten maajoukkueissa. Vuoden 2007 alle 19-vuotiaiden EM-kilpailuissa hän teki Espanjalle mestaruuden ratkaisseen maalin loppuottelussa Kreikkaa vastaan.Spain claim fourth crown UEFA. Viitattu 9.12.2008. Sittemmin hän on pelannut alle 21-vuotiaiden joukkueessa. == Lähteet == == Aiheesta muualla == * Dani Parejon esittely Valencian virallisella sivustolla * Dani Parejon tilastot Soccerway-sivustolla Luokka:Espanjalaiset jalkapalloilijat Luokka:Vuonna 1989 syntyneet Luokka:Elävät henkilöt
Gavin Hammon

Gavin Hammon on yhdysvaltalainen ääninäyttelijä ja muusikko. Hammon tunnetaan rooleistaan Jack Woltzina videopeleissä The Godfather ja The Godfather: The Don's Edition, sekä Kennynä The Walking Dead-videopelistä. Hammon soittaa rumpuja ska punk -yhtyeessä Dance Hall Crashers. ==Ura== Hammon päätti tulla jo hyvin nuorena ääninäyttelijäksi oltuaan kiinnostunut kommunikaatiosta eri vastaanottimien kautta. Valmistuttuaan Denvillen Monte Vista High Schoolista vuonna 1992, hän pääsi opiskelemaan ääninäyttelemistä Sausalitoon VoiceTraxille. Hammon oli tuolloin Samantha Parisin ja Pat Fraleyn opeissa. Samalla hän kävi Sandy Schnarin ja Ned Lottin kursseilla. Vuonna 1996 Hammon lähti opiskelemaan Berkeleyn yliopistoon Kaliforniaan kielitiedettä. Valmistuttuaan yliopistosta vuonna 2000 hän muutti San Franciscon Bay Arealle, jossa Hammon on tehnyt äänityötään mainoksissa ja videopeleissä vuodesta 2004. ==Lähteet== * ==Aiheesta muualla== * Gavin Hammon MobyGamesissa Luokka:Yhdysvaltalaiset ääninäyttelijät Luokka:Vuonna 1973 syntyneet Luokka:Elävät henkilöt
Päivän peili

Päivän peili on Yleisradion radiouutisten illan päälähetyksen entinen nimi. Maaliskuusta 2012 alkaen lähetys on tunnettu yksinkertaisesti nimellä "Yle Uutiset". Lähetys kuullaan suorana arkisin ja viikonloppuisin klo 17.00–17.10 Radio Suomessa ja Yle Radio 1:ssä. Lähetyksen kesto on ollut vuoden 2018 alusta 10 minuuttia, sekä arkisin että viikonloppuisin. Yllättävissä, isoissa uutistilanteissa klo 17:n lähetys voi olla pidempi kuin 10 minuuttia. Vuosina 2008–2016 lähetyksen kesto oli arkisin 20 minuuttia ja vuonna 2017 15 minuuttia. Aiemmin 2000-luvulla kesto vaihteli 15 minuutin ja puolen tunnin välillä. Viikonloppulähetysten pituus vaihteli 10 ja 15 minuutin välillä. Ohjelma päättää Ylen radiokanavilla illan suorat uutislähetykset, jotka kestävät yli viisi minuuttia. Klo 17 jälkeiset uutislähetykset ovat pääasiassa sähkelähetyksiä, joiden kesto on noin kaksi minuuttia. Lisäksi Radio Suomessa kuullaan klo 21.15–21.45 Päivä tunnissa -uutiskertaus. Ohjelma sisältää uusintana aineistoa, jota on esitetty tavallisissa uutislähetyksissä. Yleisradio aloitti vuonna 1968 Päivän peilille myös sisarlähetyksen nimeltään Aamun peili, joka niin ikään oli makasiinimainen. Ohjelmaa juonsi pitkään toimittaja Raija Massala, eikä sille ole suoranaista seuraajaa nykyisessä ohjelmakaaviossa aamun uutislähetysten huomattavasti lyhennyttyä. ==Lähteet== Luokka:Yle Radio 1:n ohjelmat Luokka:Yle Radio Suomen ohjelmat
Marja Kanervo

Marja Kanervo (s. 6. joulukuuta 1958 Mikkeli) on suomalainen kuvataiteilija. Hän on suomalaisen tila- ja installaatiotaiteen uranuurtajia. Kanervo opiskeli Suomen Taideakatemian koulussa 1977–1981 ja Konstfackskolanissa Tukholmassa 1985–1986. Jo opiskeluaikoinaan hän kiinnostui kolmiulotteisesta taiteesta.Acta Grafica 1, Grafikens Hus 1996 Hänen töitään on ollut näytteillä yksityis- ja ryhmänäyttelyissä niin Suomessa kuin ulkomaillakin. Kanervo nimettiin vuoden 1992 taiteilijaksi. Vuonna 2001 hän sai Kuvataiteen valtionpalkinnon ja vuonna 2013 Pro Finlandia -mitalin. Kanervon teokset ovat useimmiten tiettyyn tilaan rakennettuja, eivätkä ne aina ole liikuteltavissa ja siirrettävissä näyttelystä toiseen. Useimmiten juuri tilan purkamiseen ja uudelleenmuokkaamiseen liittyvät tilateokset on toteutettu paikanpäällä, ja ne on uusia näyttelyitä varten aina työstettävä uudelleen. Tämä ei kuitenkaan tarkoita, että teokset olisivat ainutkertaisia, vaan saman taiteilija saattaa toteuttaa saman teoksen uudelleen uuteen tilaan sovitettuna. Kanervo ei ole sitoutunut töissään tiettyihin materiaaleihin. Hän hyödyntää ihmisen tuottamia materiaaleja, kuten pahvilaatikoita, muovipusseja ja lasia, mutta myös eloperäisiä materiaaleja. Erityisesti 1990-luvun loppupuolelta lähtien Kanervon töiden keskeinen piirre on ollut materiaalien poistaminen, esimerkiksi seinäpintoja paljastaen. Maalin raaputtaminen pinnoista tai jopa seinien ja lattioiden suoranaiset purkutyöt ovat tyypillisiä Kanervon teoksille. Usein myös purkamisesta syntyvä aines, purkujäte, asetetaan näytteille. Tällaisella tilojen purkamisella taiteilija pyrkii vaikuttamaan näyttelytilan koskemattomaan luonteeseen - installaatio luodaan tyhjää näyttelytilaa purkamalla ja paljastamalla.Marja Kanervo, Oulun taidemuseon julkaisuja 48/2004 Kanervo on tehnyt myös Suomenlinnan vankileirin muistopaikan (2004), joka valittiin paljastamisvuotenaan Vuoden ympäristötaideteokseksi. Teos rakentuu kahdesta kivestä; muokkaamattomasta luonnonkalliosta ja louhitusta kivestä. Elementtinä on lisäksi jatkuvasti virtaava, kalliota vähitellen kuluttava vesi. Kallioon on kaiverrettu vankileirien vuosiluvut 1918 ja 1919.http://www.suomenlinna.fi/matkailijan_suomenlinna/kayntikohteet/nahtavyydet/suomenlinnan_vankileirin_muistomerkki __NOTOC__ == Palkinnot ja tunnustukset == *Vuoden taiteilija 1992 *Kuvataiteen valtionpalkinto 2001 *Pro Finlandia 2013 *taiteilijaeläke 2022 == Lähteet == * *Kuvataiteen valtionpalkinto ===Viitteet=== == Kirjallisuutta == * Marja Kanervo. Vuoden taiteilija. Helsingin Taidehalli, 1992 * Marja-Terttu Kivirinta, Yhdeksän taiteilijaa. WSOY, ISBN 978-951-0-32435-6 == Aiheesta muualla == *Näyttely Sculptorissa 2008 *Suomenlinnan vankileirin muistomerkki Luokka:Suomalaiset kuvanveistäjät Luokka:Pro Finlandia -palkitut Luokka:Vuonna 1958 syntyneet Luokka:Elävät henkilöt
Jalosiepot

Jalosiepot (Eumyias) on sieppojen heimoon kuuluva lintusuku. Sukuun kuuluu 8 lajia. == Jalosieppoihin (Eumyias) kuuluvia lajeja == * Burunviidakkosieppo (Eumyias additus) * Celebesinturkoosisieppo (Eumyias panayensis) * Floresinsieppo (Eumyias oscillans) * Indigosieppo (Eumyias indigo) * Nilgirinsieppo (Eumyias albicaudatus) * Srilankansieppo (Eumyias sordidus) * Sumbajalosieppo (Eumyias stresemanni) * Turkoosisieppo (Eumyias thalassinus) ==Lähteet== == Aiheesta muualla == *ITIS: Eumyias Luokka:Siepot
Arybbas (henkivartija)

Arybbas (?–332 tai 331 eaa.) oli sotilas, joka palveli yhtenä Makedonian kuninkaiden Filippos II:n ja Aleksanteri Suuren seitsemästä henkivartijasta (somatofylaks). Ilmeisesti Filippos nimitti hänet tähän virkaan. Arybbas oli nimensä perusteella epeiroslainen, eli hän oli ehkä Filippos II:n vaimon Olympiaan sukulaisia. Arybbas seurasi Aleksanteri Suuren mukana tämän Persian- sotaretkellä. Hän kuoli Egyptissä sairauteen vuosien 332–331 eaa. talvella. Arybbaan seuraajaksi Aleksanteri nimitti Leonnatoksen. == Lähteet == Luokka:Antiikin kreikkalaiset sotilaat
Franck Bonnet

Franck Bonnet (s. 3. lokakuuta 1954 Villejuif) on entinen ranskalainen yleisurheilija. Hänen päälajinsa oli korkeushyppy. Bonnet sijoittui korkeushypyssä Ateenan EM-kilpailuissa 1982 kahdeksanneksi tuloksella 218 cm. Kahdeksan vuotta aiemmin Rooman EM-kilpailuissa hän ei selviytynyt karsinnasta loppukilpailuun ylitettyään vain 211 cm. Vuonna 1973 hän voitti nuorten Euroopan-mestaruuden. 197-senttinen Bonnet voitti korkeushypyssä Ranskan mestaruuden ulkoradoilla vuonna 1981 ja hallissa vuonna 1982. Vuonna 1981 hän hyppäsi Ranskan ennätyksen 227 cm ja seuraavana vuonna sisäratojen Ranskan ennätyksen 226 cm. ==Lähteet== * * Luokka:Ranskalaiset korkeushyppääjät Luokka:Vuonna 1954 syntyneet Luokka:Elävät henkilöt